94 
halb vier oder fuͤnf Stunden in einen Dattelkern / wel⸗ 
cher einem tounderlichen Kopf / oder Geſicht / ahnlich 
ſiht. Ihre Farb war roͤthlicht / der groſſe Dattelkern 
aber an dem grunen Blat hangend / gantz gelblicht / 
der ander halb ausgeſchloffene auch roͤthlicht, Aus die: 
ſem allen iſt genugſam zu ſehen / wie ein Sommer ⸗ vogel / 
wann er ausſchliefft / beſchaffen; denn er hat zu erſt gar 
kleine Fluͤgel / und iſt heller an der Farbe; nach einer 
halben Stunde aber find feine Flügel ſteiff / in ihrer voͤl⸗ 
ligen Groͤſſe und natürlichen Farb; alſo daß fie dar von 
fliegen koͤnnen. Die Zeit / innerhalb welcher aus dem 
Dattelkern ein ſo ſchoͤnes Wögelein worden / war ſechs⸗ 
zehen oder ßebenzehen Taͤge; fo ich nur das Pfau⸗ voͤ⸗ 
gelein zu nennen pflegte: Sintemal es auf den inner⸗ 
ſten vier Fluͤgeln vier / ſolcher Farbe / Augen hat / 
der Leib iſt haarfarb / wie auch die auswendige 
Seiten eines jeden Flügels; auſſer daß ſie noch 
darzu viel ſchwartzer Streiffe und Duͤpfelein 
haben: Sie haben braune Aeuglein / die ſo hell 
und durchſichtig ſind / wie Glas / und zwey bꝛau⸗ 
ne Hoͤrner / und die vier gelbe Fuͤſſe; das übrige 
der innwendigen Fluͤgel iſt ſchoͤn dunkelroth, 
Es iſt mir aber auch einmal / und wie ich darfuͤr halte / 
unordentlicher Weiſe / aus obgedachtem / gelben Dat⸗ 
telkern ein ſchwartzes / heßliches / fliegendes Thierlein 
wordenz welches einen wuͤſten Geſtank hatte: Wie ſol⸗ 
ches auf einem gruͤnen Blat ſitzt. Woher nun 
abermal dieſe Unordnung komme / laſſe ich die 
Naturkuͤndiger allein urtheilen. 
